google/wiki40b huggingface dataset:
Baden-Württemberg

Politisk system

Baden-Württemberg er en parlamentarisk republikk og delstat i Forbundsrepublikken Tyskland.

Regjering

Ministerpresidenten er valgt av landdagen. Regjeringen er avhengig av tillit i parlamentet.

Parlament

Baden-Württembergs landdag velger ministerpresidenten og er delstatens lovgivende forsamling. Valgperioden for landdagen er fem år.

Politiske partier

Delstaten Baden-Württemberg er preget av en konservativ politisk innstilling. CDU og FDP har regelmessig hatt flertallet i landdagen, med CDU som det sterkeste partiet. SPD har gjennomgående hatt en lavere oppslutning enn landsgjennomsnittet for partiet. Siden 1980-tallet har partiet De Grønne stått sterkt og i 2011 ble Winifred Kretschmann valgt som ministerpresident, som den første for sitt parti i Tyskland.
Isab Energy gasskraftverk

Isab Energy gasskraftverk, (italiensk: Centrale Termoelletrico Isab Impianti Sud) er et varmekraftverk beliggende ved Prioli Gargallo-raffineriet i provinsen Siracusa i regionen Sicilia i Italia. Det har en installert produksjonskapasitet på 552 MW fordelt på 2 x 276 MW blokker med kombinasjonssyklus 1+1 gassturbiner. Anlegget ble utbygd fram til 2000. Brenselstypen er naturgass og syngass utvinnet fra rafinneriets sfalt-produksjon, og operatør er energiselskapet ISAB Energy SpA – som rafinerriselskapets ISAB's energivirkeomhet. Utstyret er levert vesentlig av Siemens og Ansaldo.
På samme industriområde ligger Enel's større Priolo Gargallo gasskraftverk på 750 MW, som ikke utnytter syngass men er et moderne kombinasjonssyklus gasskraftverk med to nye gassblokker og to eldre dampblokker.
Utslippene av CO2 fra hele Isab-anlegget i Siracusa i 2008 var på om lag 396.956 tonn, nesten 200.000 tonn under dette årets utslippskvote og om lag 3.000 tonn lavere enn 2007-utslippene.
Powerton kraftverk

Powerton kraftverk er et kullkraftverk og et gasskraftverk i Tazewell County, delstaten Illinois i det nordlig-sentrale USA. Kraftverket har et kunstig kjølereservoar. Det har en installert produksjonskapasitet på 1538 MW, fordelt på to like store blokker / turbiner. Dette er delstatens tredje største termiske kraftverk målt etter installert produksjonseffekt.
Anlegget ble påbegynt omkring 1972 og stod ferdig i 1975. Brenselkilden er sub-bitumenøst kull og naturgass.
Tatsuya Iwasaki

Karate og Mixed Martial Arts

I 1990-tallet var Iwasaki med på en gren som het Kawasaki Seongnam. Iwasaki var mester i 1990-tallet i Japan, i en alder av 21 år. I slutten av 1995 slo han Kiyoshi Tamura for andre gang og ble karate mester.
Den 27. januar 2002 i Pancras tilbydde Sanae Kikuta en 3 minutters lang kamp men Iwasaki takket nei.
Den 28. august på PRIDE Shockwave debuterte han i sin første MMA-kamp mot Pride mellomvekt mesteren Wanderlei Silva. Han tapte kampen via TKO (slag og spark) i runde 1. Silva utalte seg som følgene «Karate ligger ikke i seier eller tape" "Hvis du ønsker sjansen til," sa han.
Tadaaki Matsubara

Karriere

Tadaaki Matsubara startet sin profesjonelle karriere i Shimizu S-Pulse i 1996. Han har også spilt for Jatco TT, Tokyo Verdy, Okinawa Kariyushi FC og FC Ryukyu.
Naoya Kikuchi

Japans herrelandslag

Naoya Kikuchi spilte én landskamp for Japans herrelandslag.
Fram Film

Fram Film var et uavhengig, norsk filmselskap som på 1980-tallet var blant de største distributørene i Norge av spillefilmer til kino. De drev også distribusjon av film på video.
Fram Film ble opprettet omkring 1960 av Ernst Dagfinn Poleszynski, som ga selskapet dette navnet fordi hans kontorer var lokalisert på Fritjof Nansens Plass i Oslo, hvor han også drev med engros- og forlagsvirksomhet (Kriminaljournalen) samt investeringer. Hans sønn Ernst Wilhelm Poleszynski var i flere år selskapets filmsjef og ble avløst av Bjørn Hoenvold.
Selskapet fikk tidlig på 1980-tallet også videorettigheter til en rekke filmer og distribuerte både kino- og videofilm til ca. 1990. I oktober 1987 overtok Poleszynskis nest eldste sønn Dag Viljen den daglige ledelsen av firmaet pga. økonomiske vanskeligheter. Hans yngste sønn Jan Fredrik fikk ansvaret for videodistribusjonen, og Dag Viljen Poleszynskis datter Heidi Poleszynski f. Natvig ble Norges yngste filmsjef.
Fram Film ble solgt til Filmkompaniet A/S i 1990, og Dag Viljen Poleszynski ble selskapets direktør for kinofilm. Han sluttet i selskapet 28. januar 1991 da selskapet stanset distribusjon av kinofilm og senere også av videofilm.
AICC

Aviation Industry CBT Committee (AICC) ble opprinnelig dannet for å utvikle retningslinjer for opplæringsprogrammer som ble brukt innen luftfart.
AICC var i utgangspunktet en komité som startet å jobbe med spesifikasjoner innen e-læring. I ettertid er imidlertid AICC sine spesifikasjoner mye brukt innen e-læringsindustrien uavhengig av tilknytning til luftfart.
Den AICC-spesifikasjonen som frem til nå har fått størst utbredelse er AICC CMI001, AICC CMI Guidelines for Interoperability.
AICC kan anses som en konkurrent til SCORM.
Silenos

Silenos (gresk Σειληνός) var en gammel gresk jordbruksguddom, en gud for dansen i vinpressen, som etter hvert ble en gud for fyll og drukkenskap. Han ble knyttet til Dionysos som hans lærer og følgesvenn. Hans navn er avledet fra ordene seiô, «å bevege til og fra» og lênos, «vintrau».

I kunsten

Silenos figurerte vanligvis i romerske relieffer i følget til Dionysos, et emne for dekor på sarkofager, en legemliggjøring av de oversanselige løftene til den dionysiske kult. Figuren dukker opp på nytt i renessansen: en hoffdverg poserer for en Silenos-lignende figur ved siden av en skilpadde ved inngangen til Bobolihagene (Giardini di Boboli) i Firenze.
Peter Paul Rubens malte i 1616-17 bildet Den drukne Silenos, bevart ved Alte Pinakothek, München.
Carl von Linné benyttet den feminine formen for Silene for smelleslekta, en blomst i nellikfamilien.
Silenos opptrer i skriftene til Arthur Schopenhauer som ga sin tilslutning til hans mest berømte utsagn at «det beste for en mann er ikke å bli født». Via Schopenhauer, diskuterte Friedrich Nietzsche «visdommen til Silenos» i Die Geburt der Tragödie, 1872 (Tragediens fødsel, 1969). I løpet av slutten av 1800-tallets Tyskland og Wien, ble symbolismen fra antikkens Hellas tolket på nytt gjennom et freudiansk prisme. På rundt samme tid benyttet Wiener Sezession-kunstneren Gustav Klimt den uærbødig, lubne Silenos som et motiv i flere verker for å representere «begravde instinktmessig krefter».
I 1884 utga Thomas Woolner et langt fortellende dikt om Silenos. I Oscar Wildes roman fra 1890, Bildet av Dorian Gray priser lord Henry Wooton dårskapen i en filosofi som håner «langsomme Silenus» for å være edruelig. I Brian Hookers engelske oversettelse fra 1923 av Edmond Rostands skuespill Cyrano de Bergerac fra 1897, refererer Cyrano forakterlig til den klossete skuespilleren Montfleury som «That Silenus who cannot hold his belly in his arms». («Den Silenus som ikke kan holde på sin buk i sine armer.») I Evelyn Waughs første roman Decline and Fall (1928) finnes figuren professor Silenus.
Silenus er en figur, sammen Bacchus, i C.S. Lewis roman Prins Caspian, den andre boken i serien Narnia. I bokserien Percy Jackson, skrevet av Rick Riordan, er Silenus en satyr som dør i løpet av slaget mot Cronus. Martin Silenus er en satyrlignende, alkoholglade poeten og pilegrimen i Dan Simmons' science fiction-roman Hyperion Cantos.
Hestesport under Asialekene 2002

Hestesport under Asialekene 2002. Hestesport var en av flere sporter under Asialekene 2002 i Busan i Sør-Korea. Konkurransene ble avviklet i perioden 2. til 14. oktober. Det ble konkurrert i seks øvelser, individuelt og lagkonkurranse i dressur, sprangridning og feltritt. Åtti utøvere fra ti nasjoner deltok og Sør-Korea ble beste nasjon med to gullmedaljer foran Japan som også vant to gull.
The Love Machine

«The Love Machine» er en rask filmsang, skrevet av Gerald Nelson, Fred Burch og Chuck Taylor. Den ble fremført av Elvis Presley i Paramount-filmen Easy Come, Easy Go (1967).
Løytnant Ted Jackson (Presley) sang «The Love Machine» til militærkamerater, mens han snurret et lykkehjul med fotografier av kvinner i badetøy.
Han spilte den inn i Paramount Scoring Stage, Hollywood, 29. september 1966. «The Love Machine» ble utgitt på EP-platen Easy Come, Easy Go (RCA Victor EPA 4387) i 1967. Paramount-produsent var Joseph Lilley.
Gesta

Utseende

Middelsstore, bredvingede, brunspraglete smygere. Oversiden har en anelse fløyelsaktig glans, men mindre enn mange andre Erynnini. Larvene er grønne, hodekapselen mønstret i gult og svart.

Levevis

Larvene lever på planter i slekten Indigofera (erteblomstfamilien).

Utbredelse

Slekten er utbredt i Mellom- og Sør-Amerika, fra det sørlige USA i nord til Argentina i sør.
Krypton

Historie

Grunnstoffet ble oppdaget 30. mai 1898 av William Ramsey og assistenten hans, Morris William Travers i det som var igjen etter at nesten alle bestanddelen i flytende luft var fordampet. William Ramsey fikk Nobelprisen i kjemi i 1904 for sine oppdagelser av flere edelgasser, deriblant krypton.
Fra 1960 til 1983 var definisjonen på en meter bølgelengden til en av spektrallinjene til kryptonisotopen ⁸⁶Kr.
Navnet kommer fra gresk κρυπτός kryptos som betyr «skjult».

Egenskaper

Krypton er en ikke-giftig edelgass med karakteristiske grønne og orange spektrallinjer. I gass- og væske-form er den fargeløs, men i fast form er krypton hvit med kubisk flatesentrert krystallstruktur, noe som er en vanlig egenskap for edelgassene. Ved kunstig fremstilling kan krypton sammen med fluor danne den ustabile forbindelsen kryptondifluorid (KrF₂), som er det sterkeste kjente oksidasjonsstoffet.
Forskere ved Helsingfors universitet har forsket på edelgass-kjemi, og greide i 2001 å fremstille flere krypton-forbindelser som er stabile i temperaturer opp til 40 °K (-233 °C)

Isotoper

Naturlig forekommende krypton består av 6 stabile isotoper: ⁷⁸Kr (0,35%), ⁸⁰Kr (2,28%), ⁸²Kr (11,58%), ⁸³Kr (11,49%), ⁸⁴Kr (57,%) og ⁸⁶Kr (17,3%). I tillegg er 26 kunstig fremstilte ustabile (og dermed radioaktive) isotoper kjent. De mest stabile av disse er ⁸¹Kr med halveringstid 2,293 × 10⁵ år, ⁸⁵Kr med halveringstid 10,756 år og ⁷⁹Kr med halveringstid 35,04 timer. Alle de resterende isotopene har halveringstider kortere enn 1 døgn, og de fleste kortere enn 1 time.
CAS-nummer: 7439-90-9

Forekomst

Krypton inngår ikke naturlige stabile kjemiske forbindelser med noen andre stoffer, og den finnes derfor kun i ren form i atmosfæren. Konsentrasjonen i luft er 1,12 ppm, og krypton fremstilles ved destillasjon av flytende luft.

Anvendelse

Krypton brukes sammen med argon i lysstoffrør. Krypton brukes også i spesiallamper for høyhastighetsfotografering og som fyllgass i litt dyrere glødelamper (kryptonlamper).
Mitsuhiro Kawamoto

Karriere

Mitsuhiro Kawamoto startet sin profesjonelle karriere i Verdy Kawasaki. Han har også spilt for Brummell Sendai og Tosu Futures.
Slaget om Tinian

Bakgrunn

Tinian ble i likhet med de andre øyene i Marianene etter første verdenskrig tatt over av Japan og den lettbefolkede øya ble hovedsakelig brukt til sukkerproduksjon. Før andre verdenskrig brøt ut var det stor japansk aktivitet på øya og japanske styrker var i stand til å bygge et sterkt forsvar.
Den amerikanske seieren i slaget om Saipan gjorde Tinian som lå 5.6 km sør for Saipan, til det neste målet for felttoget på Marianene. Japanerne som forsvarte øya ble ledet av oberst Ogata Kiyochi.

Slagets gang

2. og 4. marinedivisjon landet på øya 24. juli 1944 og fikk støtte av sjøbombardement og artilleri som ble fyrt av gårde over sundet fra Saipan. En taktisk finte mot den store bosetningen av Tinian by avledet forsvarerne fra den egentlige plassen for amerikanernes landing på nordsiden av øya. USS Colorado og jageren USS Norman Scott ble begge truffet av japanske 15.2 cm kystbatterier. USS Colorado ble truffet 22 ganger og 44 personer mistet livet. USS Norman Scott ble utsatt for seks bomber og disse bombene førte til at kapteinen Seymore Owens og 22 av hans mannskap døde.
De japanske troppene tok i bruk samme gjenstridige taktikk som på Saipan; om dagen trakk de seg tilbake og om natten kom de med angrep. Det mildere og flatere terrenget på Tinian var til fordel for angriperne, de kunne bruke stridsvogner og artilleri mer effektivt enn det de hadde gjort i fjellene på Saipan. Øya ble sikret i løpet av ni dager med intense kamper. 31. juli begynte de gjenværende japanske styrkene med en omfattende selvmordsaksjon der de også prøvde å ta livet av flest mulig amerikanske soldater. Slaget endte med en amerikansk seier og det ble store tap på den japanske siden. Rundt 8 000 soldater mistet livet i kampene, mens det av omtrent 30 000 marinesoldater fra USA var 328 som døde. I tillegg ble rundt 300 japanske soldater tatt til fange.
Dette var det første slaget i Stillehavskrigen der napalm ble tatt i bruk. Av de 120 bombene som ble sluppet på Tinian, var det 25 som inneholdt napalm-blanding. De andre inneholdt en olje-bensin-blanding. Av alle bombene var det bare 14 som ble blindgjengere, og 8 av disse ble satt i brann ved påfølgende beskytning fra japanerne. Napalmbombene (ofte også kalt «brannbombene») som ble fraktet ved hjelp av fly av typen P-47 Thunderbolt, brente bort løvverket og bladene som skjulte fiendens installasjoner. Dermed ble japanerne mer utsatt for bombingen og følgelig ble det også store tap.

Ettervirkninger

Mange hundre japanske soldater klarte å holde ut i junglene i flere måneder etter slaget. Garnisonen på Aguijan-øya sørvest for Tinian som ble kommandert av løytnant Yamada Kinichi, holdt ut til krigens slutt, da de måtte gi seg 4. september 1945. Den siste japaneren som ble værende på Tinian var Susumu Murata og han ble ikke tatt til fange før 1953.
Etter slaget ble Tinian en viktig base for de alliertes videre operasjoner i Stillehavskrigen. Det ble bygget militærleirer for 50 000 tropper. 15 000 seabees gjorde øya om til en av de mest travle flybasene i krigen, med seks 2 400 m rullebaner for angrep med B-29 Superfortress bombefly mot mål i Filippinene, Ryūkyūøyene og Japans fastland.
Greta Gynts filmografi

Greta Gynt (født Margrethe Woxholt 15. november 1916 i Kristiania, nåværende Oslo, død 2. april 2000 i London) var en norsk sanger, danser og skuespiller.
I'm the Antipop

I'm the Antipop er et musikkalbum med Bjørn Berge fra 2007. 
Albumet lå to uker på VG-lista.
Olaf Jakhelln

Kritikk mot Olaf Jakhelln

Han var aktor under straffesaken mot Fritz Moen, og Aftenposten har på lederplass kritisert aktoratets og dommerens behandling av rettssaken som senere er anerkjent som et justismord. Avisen har tidligere fått kritikk for sin vinkling av saken. Jakhelln dissenterte også i frikjenningen i Rødseth-saken, og var formann i lagmannsretten som avgjorde erstatningen i den samme saken.
Jakhelln skrev i 2009 et innlegg i Aftenposten der han kritiserte samme avis for kritikk den hadde gitt ham i kjølvannet av frifinnelsen.
Jakhelln var også aktor i justismordet Hage-saken der Atle Joar Hage i 1984 ble dømt for incest mot sine to barn. Hage sonet dommen og tok deretter sitt eget liv, for så å bli frifunnet etter gjenopptagelse av saken på oppfordring av hans to barn.
Trollvannstua

Trollvannstua ligger ved Trollvann i Lillomarka. Trollvannstua er et populært utfartssted i Grefsenåsen, slik det har vært siden kommunen overtok området og åpnet stua i 1916. Til Trollvannstua kan man kjøre nesten til døra, man kan starte eller avslutte sykkelturen i Lillomarka her, bade i Trollvann like ved, stå slalåm i det lille alpinanlegget ved hytta eller legge avgårde på ski langs de mange preparerte løypene som starter ved hytta.

Historikk

Allerede i 1870-årene dro folk på landtur til det mystiske Trollvannet i Grefsenåsen. Opprinnelig var Trollvannstua en husmannsplass under Grefsen gård. I 1890 bygget redaktør Amandus Schibsted en hytte her. 25 år senere startet Hermane Hansen servering i Trollvannstua. Hun hadde tidligere drevet Kattisa i Østmarka, som måtte stenge da Nøklevann ble drikkevann. Etter at Hermane flyttet til Trollvann gikk hun under navnet «Mor Kattisa». Før «Mor Kattisa» startet driften på stedet gjorde kommunen mye for at Trollvann og området rundt skulle bli en folkepark. Trollvann var nærmest en gjengrodd myr, men den ble rensket og klargjort for bading om sommeren og skøyteløp om vinteren. Det ble også anlagt akebakke og et par skibakker ved vannet.
Cornelis sjunger Povel

Cornelis sjunger Povel er et musikkalbum av Cornelis Vreeswijk, utgitt i 1981, der han synger sanger av Povel Ramel.
Majkop

Historie

I utkanten av Majkop ligger en stor gravhaug fra tidlig bronsealder (3.årtusen f.Kr.). Haugen ble gravd ut i 1897. Det ble gjort rike funn som nå er oppbevart i Eremitasjen i St. Petersburg. Majkopkulturen, som funnet tilhører, har fått navn etter byen.
Majkop ble grunnlagt i 1857 som russisk festning på adygefolkets område, og fungerte som en strategisk viktig utpost under Kaukasuskrigen (1858 – 1863). Den fikk innvilget bystatus i 1870. 
I 1911 ble det oppdaget reserver av olje i området ved byen.
Etter den russiske revolusjonen var Majkop fra 1918 til mars 1920 i hendene på de hvite (kontrarevolusjonære) styrkene. Fra august 1942 til januar 1943 var byen okkupert av Tyskland.

Økonomi og næringsliv

Byens viktigste næringsgrener er næringsmiddelindustri, treforedling og maskinindustri. Like i nærheten ligger de viktige Majkop-oljefeltene.

Kultur og utdanning

Majkop har et institutt for adygisk språk, litteratur og historie.
Svenska idrottsgalan 2014

Svenska idrottsgalan 2014 ble avholdt i Globen den 13. januar 2014. Dette var svensk idretts hedring av de beste idrettsutøverne i 2013 .
Bastian Schweinsteiger

Landslaget

Han debuterte på A-landslaget 6. juni 2004 i Kaiserslautern i 0-2-tapet mot Ungarn. Han fikk totalt 121 landskamper for Tyskland.
Bastian Schweinsteiger deltok med Tyskland i EM 2004 i Portugal. Han spilte også for Tyskland under VM 2006, og scoret to mål i bronsefinalen mot Portugal.
Han ble tatt ut i Tysklands EM-tropp til EM i Frankrike 2016.
31. august 2016 spilte han sin 121 og siste landskamp for Tyskland mot Finland. Han scoret også 24 mål i sin landslagskarriere.
Helgö

Helgö er en øy, et småsted eller tidlig bydannelse fra jernalderen som ligger i Mälaren i Ekerö kommun i Sverige. Øyas største bredde er på rundt 1,5 km og den er omkring 5 km lang. Den eldste bosetningen på Helgö er rundt 500 år eldre enn Birka.
Arkeologene kaller stedet for Helgösamfunnet etter den virksomheten som begynte å vokse fram her rundt år 200 e. Kr. I 1954 ble det gjennomført arkeologiske utgravninger, og man fant boplasser foruten et verkstedsområde som ble en internasjonal sensasjon på 1950-tallet. På Helgö eksisterte det siden 400-tallet spesialiserte håndverkere og man har funnet rike spor etter gullsmier og andre verksteder.
Helgös storhetstid var folkevandringstiden mellom år 400-550 og Merovingertiden mellom 550-800. De avanserte bronsesmiene og andre håndverk forsvinner i løpet av 600-tallet og øya får et preg av alminnelig jordbrukskarakter. På 700-tallet oppstår kaupangen Birka som lå på Björkö ikke langt unna, og da mer strategisk til. Birka dominerte handelen i den tidlige middelalderen og fram til 900-tallet da Sigtuna sannsynligvis overtok denne posisjonen.
Helgö vitner om utstrakt handel. Man har funnet en liten Buddha fra Nord-India og en dåpskopp fra Egypt, begge fra 500-tallet, og en mynt fra Ravenna og Roma, Bysants og Arabia. Sannsynligvis har kjøpmennene hatt kongeættene i Vendel og Uppsala som kunder for luksusartikler, og det har garantert for Helgös rikdom over flere generasjoner.
Ten Pound Poms

Ten Pound Poms er en vanlig betegnelse i Australia på briter som emigrerte til Australia etter andre verdenskrig under et emigrasjonsprogram etablert og administrert av den australske regjeringen. Programmet omfattet over en million britiske emigranter mellom 1945 og 1972 og var det siste store systematiske migrasjonsprogrammet fra Storbritannia til Australia. Billettprisen var sterkt subsidiert og kostet bare 10 britiske pund, emigrantene måtte imidlertid forplikte seg til å være i Australia i 2 år, ellers måtte de betale reisens faktiske kostnad.
Jedna si jedina

«Jedna si jedina» (norsk oversettelse: Du er den eneste, direkte oversatt: den ene og eneste) av Dino Merlin, var den første nasjonalsangen til Bosnia-Hercegovina (1995). Sangen ble byttet ut allerede i 1998, fordi enkelte følte at den utelukket serbere og kroater. Dette til tross for at teksten ikke nevner noen nasjonalitet. Det ble erstattet av «Intermeco» av Dušan Šestić, og denne nasjonalsangen har ingen tekst.
Institut aéronautique Jean Mermoz

Institut aéronautique Jean Mermoz (IAJM) er et treningssenter for piloter og bakkepersonell i flybransjen. Den er oppkalt etter den franske flyveren Jean Mermoz. Instituttet er en privat utdanningsinstitusjon til flyselskapet pilot handler og kabinansatte etablert i 1957 og ligger i Rungis, i nærheten av Orly lufthavn. En tredjedel av franske piloter har blitt utdannet ved instituttet.
N.H. Lerum

Historie

Bedriften startet som en liten landhandel i kjelleren til Kari og Nils H. Lerum i Luster i 1905. Ved landhandelen ble det et naturlig hentested for bær fra lokalebefolkningen skulle sende til Bergen. Det sies at noen tønner med bær ikke fikk plass på båten rundt 1907, og Kari hadde kokt innholdet til saft. I 1909 ble det bygd et lite hus i den vegløse bygda Sørheim. Her begynte Kari og Nils å koke bær til saft for salg. I 1919 ble produksjonen utvidet og flyttet fra Sørheim til Sogndal, hvor tilgangen på råvarer fra bøndene i Sognebygdene var mye bedre.
I 1982 kjøpte Lerum en fabrikk på Hermansverk av konkursboet til Bergens & Drægni Produkter AS (Drægni AS). Her ble det produsert syltetøy, og senere også brus og juice. Fabrikken ble bygget om i 1991, og fremstod da som en av de mest moderne brusfabrikkene i verden. Produksjonen på Hermansverk ble nedlagt i 1998, da fabrikken var blitt overflødig etter at konsernet hadde bygd nytt anlegg på Kaupanger og utvidet fabrikken i Sogndal. I 2009 ble fabrikken bygget om til flerbrukshall i regi av Leikanger kommune.
I 2015 ble Lerum tildelt Storegutprisen. Den tildeles «den eller dei som på ein positiv måte nyttar eit levande og ledig nynorsk i det offentlege rom».

Lerum julebrus

Lerum julebrus er en rød julebrusvariant med jordbær- og bringebærsmak som grunnlag. Vanilje og kanel gir brusen en smak som mange forbinder med jul. Lerum profilerer brusen som godt egnet til julemat.
I 2006 ble det bestemt å avvikle selskapets julebrus. Den hadde hatt sin storhetstid, men passet ikke lenger inn i Lerums sortiment. Denne nyheten nådde 23 år gamle Lene Fløysand, som hadde sterke forbindelser mellom Lerum julebrus og egen julefeiring, og dermed julestemning. Hun startet er opprop på internett for å få Lerum til å fortsette produksjonen av julebrusen. Etter bare ett døgn hadde nær 650 mennesker signert oppropet. I tillegg var Fløysand og andre aksjonsmedlemmer innom flere butikker og bad dem ta inn Lerum julebrus igjen. Aksjonens omfang og respons gjorde at også pressen tok ta i saken. Direktør Jan Petter Vadheim ble overveldet over responsen og omgjorde vedtaket om avvikling.
I 2007 kom Lerum julebrus på topp i nettsiden Aperitiffs tester av julebrus.
Christopher Clarke

Karriere

Ved junior-VM i friidrett 2006 vant han bronse på 4 x 400 meter stafett, sammen Grant Baker, Kris Robertson og Martyn Rooney. Året etter vant han gull på 400 meter ved ungdoms-VM 2007 i Tsjekkia.
I 2009 vant han to gull ved Junior-EM i friidrett i Serbia. Individuelt vant han gull på 400 meter, med ny personlig rekord på 45,59. I tillegg deltok han på det britiske laget som vant gull på 4 x 400 meter stafett, sammen med Louis Persent, Ross McDonald og Nathan Wake. 
I hans første VM som senior, ved VM i friidrett innendørs 2010 i Doha, fikk han nok en stafettbronse på 4 x 400 meter. Denne gangen løp han sammen Conrad Williams, Nigel Levine og Richard Buck. Samme år fikk det britiske laget sølv på 4 x 400 meter ved Lag-EM i friidrett 2010 (Super League) i Bergen. De andre på laget var Conrad Williams, Richard Buck og Michael Bingham.
Han deltok på 4 x 400 meter stafett ved VM i friidrett 2011, men her kom det britiske laget på 7.-plass.